Apricot Stone

"Apricot Stone" (armeenia keeles Ծիրանի Կորիզ, eesti keeles "Aprikoosikivi") on laul, mis esindas Armeeniat 2010. aasta Eurovisiooni lauluvõistlusel Oslos Norras. Laulu esitas Armeenia-Vene laulja Eva Rivas. Laulu autorid olid Armen Martirosjan, kes oli ka Armeenia esimese Eurovisiooni-laulu "Without Your Love" muusika autor, ja Karen Kavalerjan, kes on olnud kuuel korral viie eri riigi Eurovisiooni-laulu sõnade autor.Marco Brey. Eva Rivas to represent Armenia!, 13. detsember 2013, Euroopa Ringhäälingute Liit, vaadatud 14. veebruaril 2010Marcus Klier. Armenia sends Eva Rivas to the Eurovision Song Contest, 14. veebruar 2010, ESCToday, vaadatud 13. detsembril 2013, Arhiivileht (24. märts 2010)

Laulu saatis kuulus armeenia dudukimängija Dživan Gasparjan, kes oli siis vanim esineja Eurovisioonil. Duduki valmistamiseks kasutatakse traditsiooniliselt aprikoosipuu puitu.

Aprikoos on Armeenias tuntud juba iidsetest aegadest saadik, see on pikka aega olnud riigi embleem. Armeeniat on selletõttu kutsutud "Aprikoosi sünnimaaks". Apricot Stone'i laulusõnu tõlgendati poliitilise sõnumina Armeenlaste genotsiidi kohta. Hiljem esines Armeenia esindaja Prantsusmaal kõnega, kus kinnitas seda väidet.

Laul esitati teises poolfinaalis teisena, pärast Leedu ansambli InCulto laulu "East European Funk" ja enne
Iisraeli laulja Harel Skaati laulu "Milim". Poolfinaalist pääses laul 6. koha ja 83 punktiga finaali.

Finaalis oli see esinemisjärjekorras kahekümne esimene laul, pärast Venemaa ansambli Peter Nalitch Bandi laulu "Lost and Forgotten" ja enne Saksamaa laulja Lena Meyer-Landruti laulu "Satellite". Finaalis sai laul 7. koha (punkte 25 riigilt) ja kokku 141 punkti.

Edetabelid
Edetabel (2010)Parimkoht Swiss Singles ChartSwiss Singles Chart54.

Viited

Välislingid
 Apricot Stone Ametlik muusikavideo Youtube'is
 Apricot Stone Eestikeelsete laulusõnadega video ERR lehel

Kategooria:2010. aasta singlid
Kategooria:Eurovisioonilaulud